ฉันผลิตเงินไม่ทันแล้วค่ะพี่บัวลอย… พยากรณ์ซากุระ ประเทศญี่ปุ่น ปี 2018 มาแล้ว
กลิ่นอายของบรรยากาศปีใหม่ยังไม่ทันได้จางหาย คนชอบเที่ยวทั้งหลายก็ต้องเริ่มวางแผนการเดินทางกันอีกแล้ว เพราะเทศกาลชมดอกซากุระในช่วงฤดูใบไม้ผลิที่ประเทศญี่ปุ่นกำลังจะเกิดขึ้นภายในไม่กี่เดือนนี้ZEKKEI Japan เว็บท่องเที่ยวแดนอาทิตย์อุทัย เผยแพร่ผลพยากรณ์ซากุระ ปี 2018 คาดการณ์ว่าต้นซากุระจะเริ่มผลิดอกให้ชมกันจากทางใต้ของภูมิภาคคิวชูในช่วงปลายเดือนมีนาคม ไล่ไปจนถึงทางเหนือของซัปโปโรในช่วงปลายเดือนเมษายน ฟุกุโอกะ คุมาโมโต้ 19 มีนาคมโอซาก้า โกเบ 22 มีนาคมเกียวโต 25 มีนาคมโตเกียว 24 มีนาคมเซนได 10 เมษายนอาโอโมริ 21 เมษายนซัปโปโร 30 เมษายนทั้งนี้การพยากรณ์ดังกล่าวเป็นเพียงแค่การคาดการณ์ล่วงหน้าเท่านั้น โดยดูจากพยากรณ์อากาศรวมกับสถิติในแต่ละปี และมีโอกาสคลาดเคลื่อน +/- 7 วัน ที่สำคัญคนที่วางแผนจะไปชมซากุระต้องอย่าลืมว่าดอกซากุระบานแค่ 14 วันเท่านั้น กล่าวคือเริ่มออกดอก บานจนสุด และหลังจากนั้นจะเริ่มร่วงโรย ซึ่งอัตราการบานเร็ว บานน้อย การร่วงลงจากต้น มีสภาพอากาศเป็นตัวแปรทั้งสิ้น ฉะนั้นใครที่กำลังวางแผนจองตั๋วเครื่องบินล่วงหน้าเพื่อไปชมดอกซากุระที่ประเทศญี่ปุ่นต้องคำนวณวันเวลาดีๆ ถ้าไม่อยากเสียเที่ยว หาแผนสำรอง และอย่าลืมเผื่อใจไว้ด้วยล่ะ
พยากรณ์ซากุระ ปี 2018 คาดการณ์ว่าต้นซากุระจะเริ่มออกดอกให้ชมกันทางใต้ของภูมิภาคคิวชูในช่วงปลายเดือนมีนาคม ไปจนถึงทางเหนือของซัปโปโรในช่วงปลายเดือนเมษายน